Kumpulan Syarikat Sumitomo Dasar Pematuhan 1/20 Dasar Pematuhan Kumpulan SC
Sumitomo Corporation Group's Corporate Mission Statement Corporate Vision We aim to be a global organization that constantly stays a step ahead in dealing with change, creates new value, and contributes broadly to society. Management Principles [Corporate Mission] To achieve prosperity and realize dreams through sound business activities [Management Style] To place prime importance on integrity and sound management with utmost respect for the individual [Corporate Culture] To foster a corporate culture full of vitality and conducive to innovation Activity Guidelines To act with honesty and sincerity on the basis of Sumitomo's business philosophy and in keeping with the Management Principles To comply with laws and regulations while maintaining the highest ethical standards To set high value on transparency and openness To attach great importance to protecting the global environment To contribute to society as a good corporate citizen To achieve teamwork and integrated corporate strength through active communication To set clear objectives and achieve them with enthusiasm 2/20 Dasar Pematuhan Kumpulan SC
Bahagian I: Pesanan daripada Presiden dan Ketua Pegawai Eksekutif Sumitomo Corporation Kandungan Bahagian I: Pesanan daripada Presiden dan Ketua Pegawai Eksekutif Syarikat halaman Sumitomo 5 Bahagian II: Tentang Dasar Pematuhan Kumpulan ini halaman 7 Siapakah yang terlibat dalam Dasar Pematuhan Kumpulan (atau "Dasar") ini? Bagaimanakah Dasar Pematuhan Kumpulan ini berkaitpaut dengan undang- undang atau peraturan syarikat? Apakah tanggungjawab pekerja? Apakah tanggungjawab pihak pengurusan? Bagaimanakah saya boleh melaporkan isu pematuhan? Bahagian III: Prinsip Pematuhan Kumpulan halaman 11 ①Persaingan Adil ②Undang-undang Perdagangan Antarabangsa termasuk Kawalan Perdagangan Keselamatan ③Undang-undang Berkaitan dengan Perniagaan Anda ④Ketepatan Akaun dan Rekod Syarikat Pematuhan Cukai ⑤Antisogokan dan Antirasuah ⑥Hak Milik Intelektual ⑦Pengurusan Maklumat ⑧Pemeliharaan Alam Sekitar ⑨Perdagangan Dalaman ⑩Menghormati Hak Asasi Manusia dan Pencegahan Diskriminasi dan Gangguan ⑪Konflik Kepentingan Bahagian IV: Tentang Sistem "SC Global Speak-Up" halaman 18 Apakah Sistem "SC Global Speak-Up" ? ●Siapakah yang boleh menggunakan Sistem "SC Global Speak-Up" ? ●Apakah jenis isu pematuhan yang boleh dilaporkan melalui "SC Global Speak- 3/20 Dasar Pematuhan Kumpulan SC
Bahagian I: Pesanan daripada Presiden dan Ketua Pegawai Eksekutif Sumitomo Corporation Up"? Bagaimanakah "SC Global Speak-Up" berkaitpaut dengan mana-mana sistem pendedahan maklumat pematuhan atau sistem talian utama pematuhan yang sedia ada? 4/20 Dasar Pematuhan Kumpulan SC
Bahagian I: Pesanan daripada Presiden dan Ketua Pegawai Eksekutif Sumitomo Corporation Para Pengarah, Pegawai dan Rakan Sejawat Sumitomo Corporation Group "Pelan Pengurusan Jangka Sederhana 2026" telah bermula pada bulan April 2024. Melalui "SHIFT 2023", kami telah berjaya mengukuhkan tahap daya tahan untuk mengurangkan risiko dan meningkatkan keuntungan kami. Di bawah "Pelan Pengurusan Jangka Sederhana 2026", kami akan melaksanakan pemulihan untuk mencapai pertumbuhan yang jauh lebih tinggi walaupun dalam persekitaran perniagaan yang penuh dengan ketidak tentuan seiring dengan perubahan yang pantas dan hebat. Tekad Sumitomo Corporation adalah untuk menjadi "Nombor Satu" dalam setiap bidang perniagaan dan kumpulan korporat. Marilah kita bersama memperhalusi strategi, berbincang secara mendalam dan mengubah minda dalam merealisasikan aspirasi kita menjadi "Nombor Satu dalam Setiap Bidang" Sepanjang perjalanan kami, ada satu prinsip perniagaan yang tak pernah kami ubah, iaitu "Utamakam Pematuhan". "Merealisasikan kemakmuran dan impian melalui aktiviti perniagaan yang kukuh." "Menjalankan perniagaan secara berintegriti dan menghormati orang lain" "Mematuhi undang-undang dan peraturan serta memelihara standard etika yang tinggi." Ini adalah petikan daripada garis panduan tingkah laku Sumitomo Corporation Group, yang ditubuhkan mengikut Semangat Perniagaan Sumitomo berdasarkan pengalaman buruk akibat perlanggaran pematuhan. Walaupun dengan hanya satu isu pematuhan boleh menjejaskan sesebuah Syarikat and juga pekerjanya, Saya mahu melindungi anda dan rakan sejawat saya di dalam Kumpulan ini dengan sentiasa mengutamakan kepatuhan dalam semua keadaan. "Mengutamakan Kepatuhan" adalah prinsip falsafah perniagaan Kumpulan yang diamalkan oleh warga kerja di dalam Kumpulan kami. Rujuklah prinsip tersebut apabila ragu-ragu atau rasa tertekan. Dalam situasi sedemikian, anda handaklah cuba dengan sedaya-upaya untuk "membuat laporan dengan segera" tentang situasi tersebut kepada pihak pengurusan supaya bahagian yang berkaitan boleh berusaha menyelesaikan isu tersebut dengan sewajarnya. Saya berhasrat untuk menjadikan Sumitomo Corporation sebagai satu organisasi yang memperkasa warga kerjanya untuk berinteraksi secara terbuka, bertukar pendapat seterusnya mencipta latar persekitaran kerja yang lebih progresif. Sumitomo Corporation Group akan bergerak maju bersama persefahaman dalam kalangan warga kerja dalam mengutamakan pematuhan dan belandaskan pegangan "Memperkaya Kehidupan dan Dunia". 5/20 Dasar Pematuhan Kumpulan SC
Bahagian I: Pesanan daripada Presiden dan Ketua Pegawai Eksekutif Sumitomo Corporation Shingo Ueno Waki Pengarah Presiden and Pegawai Eksekutuf CEO 6/20 Dasar Pematuhan Kumpulan SC
Bahagian II: Tentang Dasar Pematuhan Kumpulan ini Tentang Dasar Pematuhan Kumpulan ini
Siapakah yang terlibat dalam Dasar Pematuhan Kumpulan (atau "Dasar") ini? Dasar Pematuhan Kumpulan menghuraikan pendekatan pematuhan Kumpulan Syarikat Sumitomo dan menyediakan panduan bagi semua pekerja di setiap pejabat Kumpulan Syarikat Sumitomo di seluruh dunia. Tidak kira di mana kita berada, Dasar ini bertindak sebagai panduan untuk membantu usaha kita bagi mematuhi sepenuhnya undang-undang, peraturan dan standard etika berkuat kuasa pada setiap masa. Dasar Pematuhan Kumpulan perlu dipatuhi oleh semua pengarah, pegawai, pekerja, pekerja kontrak, pekerja separuh masa, pekerja yang ditugaskan sementara di syarikat luar Kumpulan dan pekerja sementara ("Pekerja") mana-mana syarikat dalam Kumpulan Syarikat Sumitomo. "Kumpulan Syarikat Sumitomo" atau "Kumpulan" bermaksud, dalam Dasar ini, Syarikat Sumitomo dan anak-anak syarikat secara langsung atau tidak langsungnya. Anak syarikat merupakan mana- mana entiti yang dimiliki oleh Syarikat Sumitomo, secara langsung atau tidak langsung, memiliki lebih daripada 50 peratus hak undi atau sebaliknya Syarikat Sumitomo mempunyai hak kawalan. Apa-apa syarikat bawah Kumpulan Syarikat Sumitomo ialah "Kumpulan Syarikat Sumitomo". Kita semua perlu memahami Dasar ini dan mengamalkannya semasa menjalankan kerja harian. Bagaimanakah Dasar Pematuhan Kumpulan ini berkaitpaut dengan undang-undang atau peraturan syarikat? Hubungan antara "Dasar Pematuhan" dan undang undang serta peraturan setiap Kumpulan Syarikat Sumitomo: Dasar Pematuhan Kumpulan menghuraikan prinsip utama yang berkaitan dengan pematuhan dan perlu dipatuhi oleh semua Pekerja di seluruh Kumpulan. Pekerja hendaklah memahami bahawa Dasar Pematuhan Kumpulan ini tidak meliputi semua dasar, peraturan atau standard lain yang sedia ada untuk setiap Pekerja. Dasar dan peraturan setiap Kumpulan Syarikat Sumitomo hendaklah berasaskan Dasar Pematuhan Kumpulan ini dan menyediakan butiran terperinci dengan mengambil kira undang-undang dan garis panduan tempatan dan industri khusus. Dasar dan peraturan setiap Kumpulan Syarikat Sumitomo hendaklah konsisten dengan Dasar Pematuhan Kumpulan. Jika Kumpulan Syarikat Sumitomo telah mewujudkan dasar dan peraturan berkenaan, Pekerja syarikat berkenaan hendaklah terus mematuhi dasar dan peraturan 7/20 Dasar Pematuhan Kumpulan SC
Bahagian II: Tentang Dasar Pematuhan Kumpulan ini syarikat berkenaan. Hubungan antara Dasar Pematuhan Kumpulan dengan undang-undang dan peraturan setiap negara atau wilayah: Kumpulan Syarikat Sumitomo menjalankan perniagaan di seluruh dunia. Oleh itu, Pekerja hendaklah mematuhi undang-undang dan peraturan pelbagai negara dan daerah.
Jika undang-undang atau peraturan tempatan memerlukan tahap standard yang lebih tinggi daripada Dasar Pematuhan Kumpulan ini, kita hendaklah mematuhi undang-undang atau peraturan berkenaan.
Jika standard yang diperlukan oleh undang-undang atau peraturan tempatan adalah lebih rendah daripada Dasar Pematuhan Kumpulan ini, kita hendaklah melaksanakan standard Dasar ini. Apakah tanggungjawab pekerja? Semua pekerja Kumpulan Syarikat Sumitomo perlu menjalankan tanggungjawab berikut. Anda hendaklah:
Memahami Dasar Pematuhan Kumpulan ini (atau jika syarikat anda telahpun mempunyai dasar dan/atau peraturan wajar, memahami dasar dan/atau peraturan berkenaan) dan mengamalkannya ketika melaksanakan kerja harian anda. Apabila ragu-ragu tentang pematuhan ketika melaksanakan pekerjaan anda, rujuklah Dasar Pematuhan Kumpulan ini.
Mematuhi semua undang-undang, peraturan dan arahan kerajaan yang berkuat kuasa atas perniagaan kita di samping memelihara standard etika yang unggul.
Membuat "Laporan Serta-Merta" apabila anda menyedari tentang isu pematuhan, tidak kira isu kecil atau besar. (Penerangan lanjut tentang "Laporan Serta-Merta" disediakan di bawah.) Anda hendaklah bekerjasama dengan pihak penyiasatan atau audit yang dijalankan oleh syarikat atau Kumpulan tentang isu tersebut. Apakah tanggungjawab pihak pengurusan? Selain tanggungjawab pekerja, pihak pengurusan Kumpulan Syarikat Sumitomo perlu menjalankan tanggungjawab berikut. 8/20 Dasar Pematuhan Kumpulan SC
Bahagian II: Tentang Dasar Pematuhan Kumpulan ini Anda hendaklah:
Sentiasa menekankan pematuhan syarat utama syarikat.
Menunjukkan dengan jelas melalui kedua-dua tindakan dan pertuturan bahawa pematuhan perkara utama. Jika syarikat anda mengalami konflik antara keuntungan dan pematuhan, anda tidak sekali-kali membiarkan keputusan diambil oleh kakitangan dan harus mengambil langkah yang sepatutnya untuk memastikan bahawa pematuhan diberikan keutamaan.
Memastikan bahawa Pekerja syarikat anda memahami Dasar Pematuhan Kumpulan ini (atau jika syarikat anda telahpun mempunyai dasar dan/atau peraturan wajar, pastikan bahawa mereka memahami dasar dan/atau peraturan berkenaan) dan boleh mengamalkannya dalam tugas mereka.
Memberi maklumat kepada Pekerja bahawa setiap isu pematuhan perlu dilaporkan kepada anda serta-merta sama ada isu kecil atau besar.
Memelihara persekitaran tempat kerja yang kukuh dari segi etika dan bercirikan komunikasi berkesan antara semua ahli syarikat. Bagaimanakah saya boleh melaporkan isu pematuhan? Semua pekerja Kumpulan Syarikat Sumitomo perlu membuat "Laporan Serta-Merta". Jika anda menyedari tentang isu pematuhan sebenar atau disyaki, anda hendaklah melaporkannya serta- merta melalui saluran pengaduan anda kepada pengurus atasan dan kepada mana-mana jabatan atau individu relevan yang bertanggungjawab dalam syarikat anda, sebagaimana yang dinyatakan dalam carta aliran di bawah. Anda tidak perlu menunggu untuk memahami tentang isu itu dengan terperinci sebelum membuat laporan. Dengan membuat Laporan Serta-Merta, kami boleh memberikan maklum balas dengan pantas dan mencegah isu daripada menjadi lebih serius. Ini juga membolehkan kita memelihara Kumpulan dan Pekerjanya dengan cara yang lebih baik. Apabila anda menerima Laporan Serta-Merta sebagai pengurus, anda hendaklah juga melaporkan dan membincangkannya dengan pengurus anda dan mana-mana jabatan relevan dengan serta-merta dan meminta nasihat atau arahan untuk menyelesaikan isu pematuhan dengan sewajarnya. 9/20 Dasar Pematuhan Kumpulan SC
Bahagian II: Tentang Dasar Pematuhan Kumpulan ini "Organisasi Teraju" ialah organisasi (kebiasaannya unit perniagaan) dalam Syarikat Sumitomo atau pejabat daerahnya yang memainkan peranan utama untuk menyokong Kumpulan Syarikat Sumitomo tertentu. "Organisasi Sekutu" ialah organisasi dalam Syarikat Sumitomo atau pejabat daerahnya yang memainkan peranan sokongan dengan tujuan yang sama. Jabatan Relevan terdiri daripada, sebagai contoh jabatan sumber manusia jika isu pematuhan melibatkan hal ehwal sumber manusia. Jika, atas apa-apa alasan, anda rasa sukar untuk membuat laporan isu pematuhan melalui laluan pelaporan biasa, anda digalakkan untuk menggunakan sistem pendedahan maklumat syarikat (jika ada) atau Sistem "SC Global Speak-Up" untuk melaporkan isu tersebut. Sila rujuk bahagian akhir Dasar Pematuhan Kumpulan ini untuk maklumat lanjut tentang Sistem "SC Global Speak-Up". [baki halaman sengaja dibiarkan kosong] 10/20 Dasar Pematuhan Kumpulan SC
Bahagian III: Prinsip Pematuhan Kumpulan Prinsip Pematuhan Kumpulan 1. Prinsip Pematuhan Kumpulan terdiri daripada 11 prinsip utama yang berkaitan dengan pematuhan yang perlu dipatuhi oleh semua Pekerja di seluruh Kumpulan. 2. Di bawah, terdapat 11 Prinsip Pematuhan Kumpulan dengan penerangan tambahan. 3. Sila baca 11 Prinsip Pematuhan Kumpulan dengan teliti dan penerangan tambahan untuk memahami Dasar ini sepenuhnya. 1. Persaingan Adil Prinsip: Kita hendaklah menggalakkan persaingan adil melalui aktiviti perniagaan di samping sentiasa mematuhi undang-undang dan peraturan berkaitan dengan anti-trust dan persaingan adil. Penerangan Prinsip: Anti-monopoli, Anti-trust dan Larangan Perjanjian Anti-persaingan Kita tidak sepatutnya mencipta atau mengambil bahagian dalam mana-mana monopoli yang tidak wajar. Ini termasuk perjanjian penipuan bida, atau perjanjian yang mengelak persaingan yang adil, perjanjian eksklusif atau perjanjian yang menyalahgunakan kedudukan dominan dalam pasaran. Kita tidak harus terlibat dalam perbincangan dengan pesaing bertujuan untuk menetapkan harga atau mengawal pengeluaran, atau membahagi antara mereka pasaran samada secara geografi and jenis pelanggan dan kita mesti mengelak daripada mengambil bahagian dalam komunikasi yang mewujudkan tanggapan perbincangan tidak wajar. Jika pesaing mencadangkan bahawa kita memasuki perjanjian anti-persaingan tertentu, kita hendaklah menolak permintaan berkenaan dengan jelas dan secara rasmi. Perjanjian demikian tidak dibenarkan dalam tender awam atau swasta serta urus niaga harian. Mematuhi Semua Undang-undang dan Peraturan yang Berkuat Kuasa Kita hendaklah memahami bahawa perjanjian sulit dengan pesaing dari negara asing boleh menimbulkan isu "kartel antarabangsa". Sebagai contoh, jika perjanjian sulit memberi kesan pada pasaran Amerika Syarikat atau Kesatuan Eropah, walaupun jika perjanjian berkenaan dibuat berkaitan dengan perniagaan yang dijalankan luar dari benua Amerika Syarikat atau Kesatuan Eropah (E.U.), terdapat kemungkinan bahawa Undang-undang Anti-trust Amerika Syarikat atau Undang-undang Persaingan EU boleh dikenakan. 11/20 Dasar Pematuhan Kumpulan SC
Bahagian III: Prinsip Pematuhan Kumpulan 2. Undang-undang Perdagangan Antarabangsa termasuk Kawalan Perdagangan Keselamatan Prinsip: Kita hendaklah mematuhi semua undang-undang dan peraturan yang berkuat kuasa serta protokol antarabangsa yang berkaitan dengan kawalan import dan eksport, kawalan perdagangan keselamatan dan kastam. Penerangan Prinsip: Sentiasa mematuhi peraturan dalaman berkaitan dengan import dan eksport barangan dan teknologi supaya kita mematuhi semua undang-undang dan peraturan relevan serta protokol antarabangsa yang berkaitan dengan kawalan import dan eksport, kawalan perdagangan keselamatan dan kastam. Kita hendaklah sentiasa memahami barangan dan teknologi yang didagangkan dan mengesahkan identiti pembeli, destinasi, pengguna akhir dan penggunaan akhir sebelum menyempurnakan perdagangan berkenaan. Kita juga hendaklah memperolehi semua lesen dan kelulusan yang diperlukan daripada pihak berkuasa relevan. Kita tidak sepatutnya terlibat dalam mana-mana perniagaan yang berkemungkinan merupakan atau kelihatan seperti satu ancaman terhadap keamanan atau keselamatan antarabangsa. 3. Undang-undang Berkaitan dengan Perniagaan Anda Prinsip: Kita hendaklah sentiasa mempelajari, memahami dan mematuhi undang-undang dan peraturan berkaitan dengan perniagaan sepenuhnya. Penerangan Prinsip: Sebagai sebahagian daripada pemahaman perniagaan, kita hendaklah mempelajari dan memahami semua undang-undang dan peraturan yang berkuat kuasa atas perniagaan dan memberikan perhatian terhadap perubahan dalam undang-undang atau undang-undang baharu untuk memastikan kita sentiasa mematuhinya. Pekerja hendaklah memahami bahawa terdapat pelbagai undang-undang dan peraturan berkaitan dengan setiap bidang perniagaan. Sebagai contoh, terdapat undang-undang berkaitan dengan perlindungan alam sekitar, bahan kimia dan barangan berbahaya serta logistik. Jika perlu, Pekerja hendaklah berbincang dengan jabatan atau individu bertanggungjawab untuk memahami tentang undang-undang dan peraturan tersebut. Selain daripada itu, kita tidak sepatutnya bertindak untuk mengambil kesempatan ke atas apa-apa kekaburan atau kelemahan dalam undang-undang atau peraturan. 12/20 Dasar Pematuhan Kumpulan SC
Bahagian III: Prinsip Pematuhan Kumpulan 4. Ketepatan Akaun dan Rekod Syarikat; Pematuhan Cukai Prinsip: Kita harus memelihara akaun dan rekod yang betul dan tepat serta menyimpan semua dokumen berkaitan dalam tempoh masa yang ditentukan. Kita hendaklah membayar cukai dan memenuhi kewajipan pembayar cukai dengan mematuhi undang-undang dan Prinsip Cukai Kumpulan Syarikat Sumitomo. Penerangan Prinsip: Kita hendaklah memelihara akaun, rekod dan maklumat tepat pada masanya untuk menggambarkan kedudukan kewangan sebenar dan memelihara aset syarikat. Kita juga harus mendedahkan maklumat yang diperlukan, tidak memalsukan penyataan kewangan. Selain daripada itu, kita hendaklah menyimpan dokumen dan maklumat dalam tempoh masa yang diperlukan menurut undang-undang . Sila rujuk di bawah untuk Prinsip Cukai Kumpulan Syarikat Sumitomo: <Sumitomo Corporation Group Tax Principles> (Prinsip Cukai Kumpulan Syarikat Sumitomo) 5. Antisogokan dan Antirasuah Prinsip: Kita hendaklah mengambil langkah tegas bagi mencegah rasuah, peruntukan manfaat yang tidak wajar dan bentuk rasuah lain. Kita tidak sepatutnya mengamalkan rasuah atau menjalankan apa- apa aktiviti yang boleh menimbulkan syak seperti menyogok pegawai kerajaan atau awam lain dari mana-mana negara, bandar atau daerah. Kita juga tidak sepatutnya menawarkan, menyediakan atau berjanji untuk menyediakan wang tunai atau faedah setaraan tunai, hadiah, hiburan atau sesuatu yang bernilai kepada pegawai awam untuk tujuan memperoleh atau mengekalkan perniagaan secara tidak wajar. Jika anda menerima permintaan daripada pegawai awam sehubungan demikian, anda hendaklah menolak permintaan dan syarikat akan menghubungi pihak berkuasa relevan jika perlu. Kita hendaklah mematuhi undang-undang tempatan dan asing tentang antisogokan dan antirasuah yang berkuat kuasa atas aktiviti perniagaan kami. Penerangan Prinsip: Untuk Prinsip Antirasuah Kumpulan Syarikat Sumitomo dan maklumat lanjut tentang sistem kawalan dalaman dan inisiatif Syarikat Sumitomo dan anak syarikat tempatan dan luar negara bagi antisogokan dan antirasuah, sila rujuk Dasar Antirasuah Kumpulan Syarikat Sumitomo. <Sumitomo Corporation Group Anti-Corruption Policy> (Dasar Antirasuah Kumpulan Syarikat Sumitomo) 13/20 Dasar Pematuhan Kumpulan SC
Bahagian III: Prinsip Pematuhan Kumpulan 6. Hak Milik Intelektual Prinsip: Kita hendaklah melindungi hak milik intelektual ("IP") Kumpulan Syarikat Sumitomo dan juga hendaklah menghormati hak IP orang lain. Penerangan Prinsip: Memelihara Hak IP Kumpulan Syarikat Sumitomo Hak cipta, tanda dagang, paten dan bentuk hak IP lain merupakan aset bernilai Kumpulan Syarikat Sumitomo. Jika anda menyedari situasi pelanggaran hak IP atau terdapat kemungkinan pelanggaran berkenaan, sila laporkan kepada pengurus anda serta jabatan atau individu bertanggungjawab. Menghormati Hak IP Orang Lain Kita juga hendaklah memberi perhatian yang rapi untuk mengelakkan sebarang pelanggaran hak IP orang lain. Sebagai contoh, jika anda merancang untuk menghasilkan dan menjual produk baharu yang dibangunkan dengan teknologi baru, atau jika anda merancang untuk menjual produk atau perkhidmatan dengan logo atau tanda baharu, anda hendaklah menjalankan penyiasatan wajar terlebih dahulu untuk mencegah pelanggaran hak IP orang lain. 7. Pengurusan Maklumat Prinsip: Kita hendaklah menguruskan maklumat sulit Kumpulan Syarikat Sumitomo dan maklumat sulit yang diterima daripada rakan kongsi perniagaan untuk mengelak pendedahan atau penggunaan maklumat sulit berkenaan tanpa kebenaran. Penerangan Prinsip: Menguruskan Maklumat Sulit Kumpulan Syarikat Sumitomo Rahsia perdagangan, kepakaran, data peribadi dan maklumat sulit lain Kumpulan Syarikat Sumitomo merupakan aset bernilai Kumpulan. Kita hendaklah menguruskan maklumat sulit berkenaan dengan wajar untuk membendung ketirisan, kehilangan atau salahguna tanpa kebenaran. Menguruskan Maklumat Sulit Rakan Kongsi Perniagaan Kita; Larangan Pemerolehan Maklumat Tidak Wajar Kita hendaklah menguruskan dengan wajar segala maklumat sulit yang diterima daripada pelanggan, pembekal dan rakan kongsi perniagaan lain menurut undang-undang dan peraturan 14/20 Dasar Pematuhan Kumpulan SC
Bahagian III: Prinsip Pematuhan Kumpulan yang berkuat kuasa, komitmen kita pada rakan kongsi perniagaan dan peraturan dalaman. Kita juga tidak sepatutnya memperolehi maklumat sulit pesaing atau lain-lain melalui cara yang tidak wajar. Memberi Respons Insiden Dengan Wajar Jika berlaku sebarang insiden dimana maklumat sulit telah disalahguna, hilang atau digunakan secara tidak wajar, kita hendaklah memberi laporan serta-merta dan mengambil semua langkah yang perlu untuk membendung kesan insiden berkenaan kepada pemilik maklumat sulit tersebut. 8. Pemeliharaan Alam Sekitar Prinsip: Kita hendaklah mematuhi Dasar Alam Sekitar Kumpulan Syarikat Sumitomo dan meletakkan pemeliharaan alam sekitar global sebagai satu kepentingan, di samping berusaha untuk mencapai pembangunan mampan melalui aktiviti perniagaan yang baik. Penerangan Prinsip: Kita hendaklah mematuhi Dasar Alam Sekitar Kumpulan Syarikat Sumitomo, semua undang- undang dan peraturan alam sekitar yang berkuat kuasa, dan juga mematuhi apa-apa perjanjian tentang pemeliharaan alam sekitar. Sila rujuk di bawah untuk Dasar Alam Sekitar Kumpulan Syarikat Sumitomo: <Environmental Management | Environment | Sustainability | Sumitomo Corporation (disclosure.site)> (Dasar Alam Sekitar Kumpulan Syarikat Sumitomo) 9. Perdagangan Dalaman Prinsip: Kita tidak sepatutnya melibatkan diri dalam mana-mana amalan yang melanggar atau yang mungkin kelihatan melanggar undang-undang dan peraturan perdagangan dalaman. Penerangan Prinsip: Pekerja tidak sepatutnya menggunakan maklumat bukan awam ("Maklumat Dalaman") syarikat (sama ada syarikat berkenaan dimiliki oleh Syarikat Sumitomo atau tidak) untuk membeli, menjual atau menyebabkan orang lain membeli atau menjual sekuriti dagangan awam (seperti saham). Maklumat Dalaman secara umumnya bermaksud maklumat yang dianggap oleh pelabur munasabah sebagai penting dalam membuat keputusan untuk membeli, menjual atau memegang sekuriti, atau 15/20 Dasar Pematuhan Kumpulan SC
Bahagian III: Prinsip Pematuhan Kumpulan yang mempunyai kesan signifikan terhadap harga pasaran sekuriti berkenaan. Sebagai contoh, Maklumat Dalaman termasuk maklumat perancangan penggabungan atau pengambilalihan berskala besar atau modifikasi unjuran perolehan korporat yang signifikan. Jika anda menyedari tentang apa-apa Maklumat Dalaman, anda hendaklah mematuhi peraturan dalaman Syarikat anda dan memelihara kerahsiaannya. Selain itu, anda hendaklah mematuhi undang-undang dan peraturan yang berkuat kuasa tentang perdagangan dalaman negara atau wilayah anda sendiri kerana peraturan mungkin berbeza bagi setiap negara atau daerah. 10. Menghormati Hak Asasi Manusia dan Pencegahan Diskriminasi dan Gangguan Prinsip: Kita hendaklah menghormati hak asasi manusia orang lain dan menolak apa-apa diskriminasi atau gangguan. Penerangan Prinsip: Menghormati Hak Asasi Manusia Dalam Prinsip Pengurusan Kumpulan Syarikat Sumitomo mengutarakan "mengutamakan kepentingan integriti dan pengurusan baik dengan menghormati individu". Ini bermakna Kumpulan Syarikat Sumitomo menghormati hak asasi manusia bagi semua individu berhubung dengan Kumpulan Syarikat Sumitomo secara langsung atau tidak langsung. Pencegahan Diskriminasi dan Gangguan Kita tidak boleh ada diskriminasi terhadap individu dari segi kaum, etnik, bangsa, keturunan, warna kulit, umur, jantina, orang kurang upaya, agama, afiliasi politik, keanggotaan kesatuan sekerja, status perkahwinan, atau apa-apa asas lain yang tidak berkaitan dengan pekerjaan kita. Kita tidak sepatutnya menerima sebarang bentuk diskriminasi di tempat kerja contohnya ucapan atau tindakan diskriminasi, gangguan, pembulian, memfitnah, ancaman, keganasan atau kelakuan lain yang menimbulkan rasa takut antara pekerja, atau yang sebaliknya menjadikan mereka tidak selesa. < Respect for Human Rights | Social | Sustainability | Sumitomo Corporation (disclosure.site)> (Sumitomo Corporation Group Dasar Hak Asasi Manusia) 11. Konflik Kepentingan Prinsip: Kita hendaklah sentiasa bertindak demi kepentingan terbaik Kumpulan Syarikat Sumitomo. Kita 16/20 Dasar Pematuhan Kumpulan SC
Bahagian III: Prinsip Pematuhan Kumpulan tidak sepatutnya menggunakan aset syarikat atau mengambil kesempatan jawatan kita dalam syarikat untuk mengejar kepentingan diri sendiri atau pihak ketiga. Penerangan Prinsip: Konflik Kepentingan Setiap pekerja wajib bersetia and bertindak demi kepentingan Kumpulan. Anda tidak sepatutnya menggunakan kedudukan atau peranan dalam syarikat untuk mamaut faedah diri sendiri. Aktiviti yang Tidak Berkaitan dengan Pekerjaan Anda Anda hendaklah menjauhkan diri dari terlibat dalam urusan peribadi yang boleh mengganggu tanggungjawab kerja anda. Jika anda ingin atau merancang untuk melibatkan diri dalam aktiviti komersial yang bercanggah dengan kepentingan Kumpulan Syarikat Sumitomo, kamu hendaklah melaporkannya dengan segera kepada pengurus anda. Penggunaan Aset dan Sistem IT Syarikat yang Wajar Anda hanya boleh menggunakan aset syarikat termasuk peranti IT atau sistem IT untuk tujuan pelaksanaan pekerjaan dan tidak sepatutnya menggunakan aset berkenaan untuk tujuan peribadi. [baki halaman sengaja dibiarkan kosong] 17/20 Dasar Pematuhan Kumpulan SC
Bahagian IV: Tentang Sistem "SC Global Speak-Up" Tentang Sistem "SC Global Speak-Up" Apakah Sistem "SC Global Speak-Up"? "SC Global Speak-Up" merupakan nama sistem pendedahan maklumat dalaman Kumpulan Syarikat Sumitomo. Jika anda menyedari isu pematuhan atau percaya (atas apa-apa alasan) bahawa anda mengalami kesukaran melapor menurut saluran pelaporan biasa, anda boleh melaporkan isu berkenaan dengan menggunakan sistem pemberi maklumat dalaman syarikat anda (jika ada) atau dengan menggunakan "SC Global Speak-Up". Mana-mana laporan yang dibuat melalui "SC Global Speak-Up" akan dimaklumkan kepada Ketua Pegawai Pematuhan ("CCO") Syarikat Sumitomo. Apabila laporan diterima, penyiasatan akan dimulakan serta-merta. Sumitomo menjamin bahawa perkara berikut akan dipatuhi dengan tegas:
Maklumat Peribadi Jika Pekerja melaporkan isu pematuhan melalui "SC Global Speak-Up", identiti Pekerja dan butir- butir laporan (termasuk apa-apa fakta atau perincian yang ditemui melalui penyiasatan) akan dirahsiakan.
Tiada Tindakan Balas Syarikat Sumitomo akan mengambil langkah-langkah yang perlu untuk melindungi Pekerja tersebut dari tindakan yang memudaratkan akibat pendedahan yang telah dibuat. Maklumat lanjut tentang "SC Global Speak-Up" diterangkan dalam "Garis Panduan SC Global Speak-Up".
Siapakah yang boleh menggunakan "SC Global Speak- Up"? Semua Pekerja (iaitu, pengarah, pegawai, pekerja, pekerja kontrak, pekerja separuh masa, pekerja yang ditugaskan sementara luar dari Kumpulan dan pekerja sementara) di mana-mana Kumpulan Syarikat Sumitomo boleh melaporkan isu pematuhan melalui "SC Global Speak- Up" . Apakah jenis isu pematuhan boleh dilaporkan melalui "SC Global Speak- Up"? Pekerja digalakkan untuk menggunakan "SC Global Speak-Up" untuk melaporkan isu pematuhan signifikan yang boleh memberi kesan negatif yang serius kepada Kumpulan Syarikat Sumitomo. Untuk maklumat lanjut tentang jenis isu pematuhan yang boleh dilaporkan melalui "SC Global 18/20 Dasar Pematuhan Kumpulan SC
Bahagian IV: Tentang Sistem "SC Global Speak-Up" Speak-Up", sila rujuk "Garis Panduan SC Global Speak-Up". Bagaimanakah "SC Global Speak-Up" berkaitpaut dengan mana-mana sistem pendedahan maklumat pematuhan dalaman atau sistem talian utama pematuhan yang sedia ada? Sumitomo mewujudkan "SC Global Speak-Up" sebagai sistem pendedahan maklumat yang boleh digunakan oleh mana-mana syarikat dalam Kumpulan Syarikat Sumitomo. Jika Kumpulan Syarikat Sumitomo mempunyai sistem pendedahan maklumat atau talian utama pematuhan sama yang sedia ada, "SC Global Speak-Up" adalah sistem tambahan untuk syarikat berkenaan kerana Syarikat Sumitomo tidak berhasrat untuk menggantikan atau memansuhkan mana-mana sistem yang sedia ada. Pekerja Kumpulan Syarikat Sumitomo boleh menggunakan sistem pendedahan maklumat syarikatnya atau "SC Global Speak-Up" untuk melaporkan isu pematuhan. Dengan memperkenalkan cara tambahan untuk membuat laporan ini, kita boleh mengenal pasti isu pematuhan yang lebih cepat, membendung kesan negatif dan menyelesaikan isu pada peringkat awal. Tamat 19/20 Dasar Pematuhan Kumpulan SC
Bahagian IV: Tentang Sistem "SC Global Speak-Up" Diterbitkan oleh: Bahagian Undang-undang Syarikat Sumitomo 20/20 Dasar Pematuhan Kumpulan SC